Sistemul e de vină: Lipsa schemei de tratament ucide înaintea Covid-19.
În România, 303.751 persoane s-au îmbolnăvit de COVID-19. 12.295 persoane diagnosticate cu COVID-19 sunt internate în spitalele din România. 40.629 persoane cu COVID sunt în izolare la domiciliu, iar 23.788 se află în izolare instituţionalizată.
România, țara unde ministrul Sănătății face lucrurile pe jumătate, iar asta poate să ucidă.Medicul de familie Gabriel Zanfir, din Dolj, nu știe protocolul după care trebuie să trateze bolnavii cu forme ușoare de COVID-19. Nu i-a spus nimeni nici lui, nici colegilor.Are 13 pacienţi cu boala anului și, în lipsa unei scheme de tratament, le ia temperatura, și cam atât.Gabriel Zanfir, medic de familie: "Situaţia, în general, ne cam depăşeşte pe toţi pentru că nici medicii de familie nu au fost destul de bine informaţi. Doar, dacă e vreun tratament, trebuie urmat la spital. Da, dar vedeţi, pacientul nu poate să ajungă la spital pentru că spitalul deja e plin“.Medicul de familie Gabriel Zanfir le dă bolnavilor de COVID-19 vitamine.Iar dacă se simt rău, îi sfătuiește să cheme Ambulanța – din păcate, nu a fost instruit să facă mai mult.Gabriel Zanfir, medic de familie : "Cei care cunosc schemele de tratament ar trebui să o facă. Sistemul nu prea e pus la punct".